ગુજરાતના કાશ્મીર તરીકે ઓળખાતા ચોરવાડમાં નાગરવેલ, નાળિયેર, કેસર કેરી તેમજ સોપારી સહિતના અનેક બાગાયતી પાકોનુ પુષ્કળ ઉત્પાદન થાય છે, પરંતુ દરિયાના ખારા પાણીના કારણે આ ગુજરાતના કાશ્મીરસમા ચોરવાડ પંથકની હરિયાળી દિવસેને દિવસે ઓછી થતી જાય છે. આવા સંજોગોમાં ચોરવાડના પ્રગતિશીલ ખેડૂત વરજાંગભાઇ વાજાએ ખારા અને મીઠ્ઠા પાણીથી વેસ્ટ વસ્તુમાં અઝોલાની ખેતી શરૂ કરી છે. વધતા જતા ઘાસચારાના ભાવથી હવે પશુપાલનનો વ્યવસાય પરવડે તેમ નથી. ત્યારે અઝોલાને ચારો પશુઓ માટે બેસ્ટ છે. સાથે જ અઝોલા પશુઓને આહારમાં આપવાથી દૂધ ઉત્પાદનમાં પણ 15 ટકા જેટલો વધારો થાય છે. આમ અનેક રીતે અઝોલાની ખેતીથી ખેડૂતોને ફાયદારૂપ સાબિત થાય તેમ થાય છે.